यूपी वॉरियर्ज को 8 विकेट से हराया: हरमन की फिफ्टी, इशाक ने झटके 3 विकेट
MI vs UPW Womens Premier League Match Brabourne Stadium | Harmanpreet Kaur, विमेंस प्रीमियर लीग में आज मुंबई इंडियंस और यूपी वॉरियर्ज के बीच मुकाबला खेला जाएगा। ब्रेबोर्न स्टेडियम में शाम 7:30 बजे मैच शुरू होगा। मुंबई इंडियंस टूर्नामेंट में अब तक एक भी मुकाबला नहीं हारी है।
विमेंस प्रीमियर लीग (WPL) में रविवार को मुंबई इंडियंस ने यूपी वॉरियर्ज को 8 विकेट से हरा दिया। मुंबई की यह टूर्नामेंट में लगातार चौथी जीत है, वहीं यूपी की 4 मैचों में दूसरी हार। मुंबई की साइका इशाक ने 3 विकेट लिए।
ब्रेबोर्न स्टेडियम में टॉस जीतकर पहले बैटिंग करते हुए यूपी ने 20 ओवर में 6 विकेट पर 159 रन बनाए। एलिसा हीली ने 58 और ताहलिया मैक्ग्रा ने 50 रन बनाए। जवाब में मुंबई ने 17.3 ओवर में 2 विकेट खोकर टारगेट हासिल कर लिया। कप्तान हरमनप्रीत कौर ने 53 रन बनाए। इस प्रदर्शन के लिए हरमन को प्लेयर ऑफ द मैच का अवॉर्ड दिया गया। 
हरमन-सीवर की मैच जिताऊ पार्टनरशिप
58 रन के स्कोर पर दूसरा विकेट गंवाने के बाद मुंबई की पारी धीमे हो गई। यहां से कप्तान हरमनप्रीत कौर और नैटली सीवर ने पारी संभाली। दोनो ने 13वें ओवर में आक्रामक बैटिंग शुरू की। हरमन ने फिफ्टी जड़ी और नैटली सीवर ब्रंट भी नाबाद रहीं। दोनों ने 63 बॉल में 106 रन की नाबाद पार्टनरशिप की।
यूपी से सोफी एक्लेस्टन और राजेश्वरी गायकवाड़ को 1-1 विकेट मिला।
पावरप्ले में मुंबई की आक्रामक शुरुआत 
160 रन के टारगेट का पीछा करने उतरी मुंबई को यस्तिका भाटिया और हेली मैथ्यूज ने आक्रामक शुरुआत दिलाई। दोनों ने पावरप्ले के 6 ओवरों में बगैर नुकसान के 51 रन जोड़े। यस्तिका 7वें ओवर में 42 रन के निजी स्कोर पर गायकवाड़ का शिकार हुईं। वहीं मैथ्यूज 17 बॉल में 12 रन बनाकर सोफी एक्लेस्टन की बॉल पर आउट हुईं।
मैथ्यूज के LBW पर विवाद 
चौथे ओवर की पांचवी बॉल सोफी एक्लेस्टन ने फुलर लेंथ फेंकी। मैथ्यूज ने डिफेंस किया और वॉरियर्ज ने LBW की अपील की। अंपायर ने नकारा और यूपी ने रिव्यू ले लिया। रिप्ले में दिखा कि बॉल हेली के बैट से लग रही थी, बावजूद इसके LBW चेक हुआ और मैथ्यूज को आउट करार दिया गया।
मैथ्यूज बहुत देर रुकी रहीं तो पता चला कि DRS में किसी दूसरी ही बॉल का रिप्ले दिखाया था। अंपायर ने अपना फैसला पलटा और मैथ्यूज नॉटआउट रहीं। इससे पहले वह रन आउट होने से भी बची थीं।
ऐसे गिरे मुंबई के विकेट...
यहां से देखें पहली पारी...
इशाक ने फिर लिए 3 विकेट 
मुंबई इंडियंस से लेफ्ट आर्म स्पिनर साइका इशाक ने एक बार फिर अपनी चमक बिखेरी। पावरप्ले में देविका वैद्य को आउट करने के बाद उन्होंने एक ही ओवर में हीली और मैक्ग्रा के विकेट भी चटकाए। उन्होंने 4 ओवर में 33 रन देकर 3 विकेट के साथ अपना स्पेल खत्म किया।
इशाक के अलावा अमीलिया केर ने 2 और हेली मैथ्यूज ने एक विकेट लिया।
हीली-मैक्ग्रा ने जोड़े 82 रन 
7वें ओवर में दूसरा विकेट गंवाने के बाद वॉरियर्ज को कप्तान एलिसा हीली और ताहलिया मैक्ग्रा ने संभाला। दोनों ने 61 बॉल पर 82 रन जोड़े। हीली 46 बॉल में 58 रन बनाकर साइका इशाक का शिकार हुईं। वहीं मैक्ग्रा 37 बॉल में 50 रन बनाकर इशाक की बॉल पर स्टंपिंग हुईं।
इन 2 बैटर्स के अलावा यूपी से किरण नवगिरे ने 17, सोफी एक्लेस्टन ने 1 और दीप्ति शर्मा ने 7 रन बनाए। श्वेता सेहरावत 2 और सिमरन शेख 9 रन बनाकर नाबाद रहीं।
हीली ने दिलाई आक्रामक शुरुआत 
टॉस जीतकर पहले बैटिंग करने उतरी यूपी वॉरियर्ज को कप्तान एलिसा हीली ने आक्रामक शुरुआत दिलाई। उन्होंने 23 बॉल पर 30 रन बनाए और टीम का स्कोर 6 ओवर में 48 तक पहुंचाया। देविका वैद्य इस दौरान 6 रन बनाकर साइका इशाक का शिकार हुईं।
ऐसे गिरे वॉरियर्ज के विकेट...
यहां देखें मैच ब्रीफ...
दोनों टीमों में एक-एक बदलाव 
मुंबई इंडियंस और यूपी वॉरियर्ज दोनों ने ही अपनी-अपनी टीमों में एक-एक बदलाव किया। मुंबई ने पूजा वस्त्राकर को बैठाकर बैटर धरा गुज्जर को टीम में शामिल किया। वहीं यूपी ने ऑलराउंडर ग्रेस हैरिस की जगह बॉलर शबनिम इस्माइल को मौका दिया।
फोटोज में देखें मैच का हाल...
दोनों टीमों की प्लेइंग-11...
यूपी वॉरियर्ज : एलिसा हीली (कप्तान), श्वेता सेहरावत, किरण नवगिरे, ताहलिया मैक्ग्रा, दीप्ति शर्मा, सिमरन शेख, देविका वैद्य, शबनिम इस्माइल, सोफी एक्लेस्टन, अंजलि सर्वनी और राजेश्वरी गायकवाड़।
मुंबई इंडियंस: हरमनप्रीत कौर (कप्तान), यस्तिका भाटिया (विकेटकीपर), हेली मैथ्यूज, नैटली सीवर ब्रंट, अमीलिया केर, हुमायरा काजी, धरा गुज्जर, इजाबेल वॉन्ग, अमनजोत कौर, जींतिमनी कलिता और साइका इशाक।